Kučera, Karol, poslanec NR SR (2023-03-16):
Ďakujem veľmi pekne. No musím uviesť na pravú mieru zopár vecí, ktoré tu odzneli, lebo naozaj, Braňo, nehnevaj sa, resp. pán poslanec, takto by sme sa tu mali oslovovať, ale zazneli tu tak prekrútené veci. A to aj musím povedať, že naozaj toľko klamstiev, že musím sa k tomu vyjadriť a uviesť to na pravú mieru. Dovolím si dokonca povedať, že tie veci, ktoré si tvrdil, tak normálne ma nejak utvrdzujú aj v tom, že v podstate buď nevieš teda o tých veciach, napríklad o tom stave, tých stavoch telocviční, ako sú na tom, lebo naozaj stále sú len štatistiky z toho pohľadu, že koľko percent škôl nemá telocvičňu. Veľmi je to zavádzajúci pohľad na vec a stále dookola omieľame len a len tento pohľad, ale k tomu sa vyjadrím. No a zaznelo tam kopec ďalších vecí, proste, z ktorých by som možno začal teraz čerstvo, čo mám v hlave, od tej faktickej poznámky, že ty si povedal teda, keď sme pri tých telocvičniach, že tam, kde bude tá infraštruktúra teda, tá telocvičňa, tak tam kľudne majme teda tie tri hodiny. (Reakcia z pléna.) Navyše akože, áno, ty chceš, aby bola zaplatená navyše. Rozumiem. To tento návrh zákona nerieši. Nerieši, že či má byť zaplatená navyše alebo či má byť jednoducho bez vplyvu na štátny rozpočet, resp. je tak napísaný ten návrh, že je bez vplyvu na štátny rozpočet. Ale, samozrejme, obracia sa na rezolúciu toho Európskeho parlamentu, ktorý nás vlastne už, áno, 15 rokov je to, vyzýva, a tie ostatné štáty naozaj pokročili oveľa, oveľa ďalej v týchto témach. Zrejme mali tých ministrov školstva, ktorí sa týmto témam naozaj venovali a chceli v tom urobiť nejaký pokrok. Ale v tvojich slovách nezaznelo naozaj nič ohľadom zdravia a pohybu. Pretože táto vzdelávacia oblasť je naozaj, má priamy vplyv na zdravie a pohyb. To znamená, že, a pohyb, ako vieme, je základná biologická potreba človeka, tak ako si, a teraz sa neuraz, neriešil ani stravu, v podstate sme to museli doriešiť po tvojom odchode, tak takisto si neriešil ani dostatok pohybu na tých školách. Teda sa pýtam, že naozaj, tu to padlo aj v pléne, že čo teda si urobil pre to, aby táto oblasť sa zlepšila. No a naozaj som čakal od teba, že vymenuješ, vymenuješ aspoň niekoľko vecí. Ale tak jak, áno, pán poslanec Pročko hovoril, že si absolútne to tak nafúkol, tie všetky problémy, že si to vykreslil tak, že ako sa to nedá urobiť, jednoducho, hej? A to ja naozaj nemám v génoch toto, takéto rozmýšľanie, a naozaj sa na veci snažím pozerať pozitívne. A keď je tu raz nejaká výzva, ktorú by sme mali rešpektovať, ak vidíme, že tie ostatné štáty sa v tomto zlepšujú a majú oveľa lepšie ešte, by som povedal, možnosti ďalšieho vyžitia detí po, po vyučovacích hodinách, tak je veľmi smutné teda, že my za 15 rokov sme tu v tejto téme nepokročili. Musíme si uvedomiť teda, skúsime dať na stôl aj teda nejaké fakty, pretože tu nezaznelo, napríklad, že pre 30 % detí je telesná a športová výchova jediný pohyb vôbec. Jediný pohyb vôbec. To znamená, že tie dve hodinky do týždňa, ako ešte v materských školách v tých predškolských zariadeniach sa deti hýbu dostatočne. Dá sa povedať každý deň, dajme tomu, tam, tam sú vonku alebo pani učiteľky majú dokonca motiváciu ich tam trošku zničiť, aby im tam zaspali možno cez obed. Ale dôjdu do prvej triedy, kde majú dve hodiny do týždňa a zasadnú do lavice a tam je ten pes zakopaný, prečo sa nám motorika pohybu zhoršuje, prečo sa zhoršuje aj cukrovka, obezita, tie výsledky a atď., tie zdravotné aspekty určite tu dneska zaznejú ešte, nejdem ich všetky, všetky vymenovať. Ale toto, ten zdravotný aspekt vôbec si nespomenul. Takisto si hovoril o tom, mám tu trinásť bodov poznačených, takže ideme k tretiemu alebo k druhému ešte (povedané so smiechom), lebo k tomu prvému som sa vyjadril, že to boli vlastne klamstvá a zavádzanie, dá sa povedať, žiaľbohu, to musím takto skonštatovať. Takže ten druhý bod mám tu poznačené, že či sme pripravení verzus nepripravení a čo ste preto spravili. Tak ja teda pripomeniem, čo sme pre to spravili, keď ty si to ani nespomenul, zrejme o tom ani nevieš, preto som to takto aj hovoril, že zrejme buď nevieš alebo, neviem, zavádzaš, hej, klameš. Takže čo sa týka tých opatrení personálneho zabezpečenia napríklad. Učitelia telesnej a športovej výchovy môžu učiť už aj na prvom stupni. To sme nedávno pred pár mesiacmi teraz, resp. týždňami zaviedli naspäť, pretože, pretože, ako vieme, za tých 15 rokov nielenže sa znížila tá časová dotácia z troch na dve, ale aj napríklad vysoké školy boli nútené zmenšiť alebo vymiznúť špecializáciu pre, pre učiteľa prvej, prvého stupňa. To znamená, dnes máme učiteľov, žiaľ, len na druhom stupni a preto sme aj s riaditeľom teda odboru, odboru pedagogických zamestnancov vlastne namietali vyhlášku ministerstva školstva, aby vlastne mohli telocvikári z druhého stupňa, ktorí sú naozaj len na druhom stupni momentálne, učiť aj na prvom stupni. Takže toto dnes už sa dá. Čiže riaditelia môžu siahnuť po týchto telocvikároch. Ďalej musím spomenúť, samozrejme, aj program Tréneri v škole, pretože ten napreduje naozaj vynikajúco a dnes na 200 školách, na 200 školách máme vyškolených 300 trénerov, ktorí prešli naozaj vynikajúcim školením a vidíme, akú výbornú prácu títo tréneri robia práve na hodinách telesnej výchovy. A jednoducho samotné pani učiteľky a riaditelia si ich pýtajú viac a viac. Dnes vidíme, že dokonca samosprávy sú ochotné spolufinancovať tento program, čomu sa veľmi teším, a pridávajú si teda triedy s týmito trénermi nad rámec toho, čo sme schopní teda v rámci tej dotácie, ktorú máme zo štátneho rozpočtu na tento program, čiže zvyšuje sa vlastne, ďalšie triedy k tomu pribúdajú. Určite treba spomenúť ďalšie projekty, ktoré ak by sa nám podarilo integrovať dokopy, ako je to Akadémia Mateja Tótha napríklad, ktorá naozaj tiež je veľmi rozsiahly projekt, dlhoročný, alebo sú ďalšie. Je tam ten plavecký inštitút, ktorý sa zaoberá, naozaj tiež idú veľmi dopredu, by som chcel veľmi, veľmi touto, touto cestou veľmi pochváliť, že vlastne naozaj sa rozmáhajú vlastne tieto, tieto jednotlivé programy a dostávajú podporu, teda externú zvonka, a tomu sa teším tiež. Potom naozaj sú štyri školiace strediská, ako som spomínal to školenie do toho programu Tréneri v škole, na ktorom sa podieľajú teda celá akademická obec, dá sa povedať, či už FTVŠ-ka alebo ÚNB-čka, je to Technická univerzita v Košiciach, fakulta teda, teda katedra telesnej výchovy a už aj katedra v Nitre, tak naozaj spolupracujú a vytvorili jedno, jedno fajn školenie, ktoré teraz, by som povedal, klope na dvere, aby bolo akreditované, a uvažuje sa už aj o tom, aby vlastne pán minister, teraz nový, uvažuje o tom, že týchto trénerov si je dobré si tam ponechať a je aj program z Európskej únie, ktorý by mohol byť vlastne naviazaný na určitého, na pozíciu nejakého školského trénera, vlastne koordinátora pre, pre jednotlivé školy. Vlastne každá jedna škola by mala takéhoto koordinátora, ktorý by, samozrejme, pomáhal tomuto stavu. Ďalej, nespomenul si moduly. Aspoň to som myslel, že spomenieš, lebo predsa len, ako je to z vašej dielne, z ministerstva školstva, kde sa, kde sa teda najmä Paľo Smutný, ktorého pozdravujem touto cestou, snaží aspoň naozaj spraviť z tohto projektu dobrú vec. Potom, áno, spomenul si novelu, ktorú som predložil, novela o pedagogických a odborných zamestnancoch, ktorá takisto pomáha vlastne vstupu odborníkov do vyučovacieho prostredia, máme ju v druhom čítaní teraz. Takže toto všetko naozaj sme urobili už, čo sa týka toho personálneho zabezpečenia, nehovoriac o tom, že fakulty každoročne prejdú vlastne, cez ruky vlastne im 400 až 500, päťsto nových (reakcia z pléna) absolventov. Ďakujem. Inak to tu musím trošku odľahčiť teraz, pretože cítil som v tvojom hlase takisto nejaké chvenie a takisto cítim trošku chvenie, tá situácia je taká napätejšia, ale musím povedať, že mne čo najviac pomohlo odbúrať stres počas môjho pôsobenia, bol jedine pohyb. A, žiaľbohu, tuto sa nemôžem nejak prebehnúť alebo rozcvičiť alebo niečo podobné, takže to chvenie akože pretrváva, ale tým chcem povedať, že toto je naozaj, naozaj zdravotný aspekt, nielen, samozrejme, odbúravanie toho stresu, ale hovoril si napríklad ďalšiu nepravdu, idem k tomu tretiemu bodu pomaly, že zle sa budú učiť, napríklad si spomenul, deti tým, že budú mať viacej pohybu. Možno si to myslel aj tak, že teda jedna hodina, áno, sa odoberie nejaká, či už matematika alebo podobne, ale máme výskumy, kde práve opak sa dokazuje, že deti s dostatkom pohybu majú lepšie výsledky v škole, lepšie sa im vyvíja mozog. To spomínam v dôvodovej správe, tzv. hippocampus, ktorý naozaj či už aj priestorové, nejakú priestorovú orientáciu zlepšuje, ale aj pamäť ako-takú. Takže tu sú jasné dôkazy o tom, že s viac pohybom dosiahneme lepšie výsledky v rámci vyučovania. Zrovnávaš ako dejepis s telesnou výchovou, čo, myslím, nie je úplne fér, aj keď teda ja naozaj nechcem znevažovať žiadny predmet, to určite by som si nedovolil. Ja len tu poukazujem na to, že čo sme neurobili dodnes, a to je, že by sme sa mali naozaj zaoberať, a aj pán kolega poslanec Habánik to spomenul, že by sme sa mali zaoberať aj po covide naozaj tým, že tie deti potrebujú dostatok pohybu. Vieme, že teda, už som to spomínal, že len pre 30 % detí je to jediný pohyb. Ale ďalší, ďalšia veľmi dôležitá vec, ani rodičia častokrát nemajú na to, aby platili krúžky. To krúžkovné vieme, ako dopadlo. Myslím, že túto tému teraz nebudeme rozoberať, lebo to by sme tu boli ďalšie dve hodiny. A nemajú na to, aby, aby zaplatili deťom ďalší krúžok a preto je, si myslím, na mieste dostať viac pohybu pre deti na školy. To je ďalší dôvod. No na čo som obzvlášť háklivý, keď sa povie pri tom, pri tej trojročnej práci, naozaj, že niečo bolo nepripravené a narýchlo a neviem čo, tak to si neopomenul povedať, tak naozaj, bol si aj ty pozvaný na dve medzinárodné konferencie. Ak toto bolo nepripravené, teda asi si si ani tie závery neprečítal, ani toľko, toľko možno slušnosti by, by sa, by sa žiadalo, aby aspoň si naozaj navnímal. Kvázi však áno, ja ďakujem, že si došiel otvoriť konferenciu (povedané so smiechom) a poďakoval si sa, by the way, ako štátnemu tajomníkovi, ktorý s tým nemal naozaj nič za organizáciu (potlesk), takže, pánovi Husárovi pred médiami, ale čiže to na margo toho, že kto si potrebuje robiť kampaň. Naozaj ja si, si myslím, že naozaj nepotrebujem tú kampaň robiť. Naozaj, ja ani neviem naozaj, že či napríklad nieže by mi to bolo úplne jedno, ale že či sa dostanem ako poslanec alebo nie, ale vidím tú ambíciu práveže v tvojich očiach a teda si myslím, že skorej, skorej ty sa budeš na tú kampaň chystať a vidím aj, jak sa staviaš vlastne k školskému zákonu, teda k vládnemu návrhu ako takému. Rád by som spomenul ešte ďalšie veci, ktoré sa toho týkajú. Možno by sme si mohli vysvetliť tak v krátkosti k tým telocvičniam, lebo naozaj to je, to uvádzaš ako jeden z hlavných dôvodov. Aj som to videl párkrát na tlačovkách alebo vo vyjadreniach v médiách. Áno, v skratke sa vyjadrím aj k tomu, jak sme to komunikovali. Niektoré fakty si nepomenoval, ale nechcem ten príbeh rozrozprávať, lebo je to ďalšia pol hodina. Ale v zásade tie telocvične a ten pohľad na tie telocvične, už som spomínal, je veľmi klamlivý. Tých 40 % škôl že nemá telocvičňu, je veľmi zavádzajúci. To znamená, že rád by som sa opýtal, že či vieš to rozobrať aj na drobné. To znamená, že či máš prehľad o tom, že napríklad koľko percent telocviční chýba na tých malých školách, ktoré sme teda odbúrali z tohto, z tohto návrhu zákona, čo sú tie malotriedky. Tých škôl, my teda z tých 2 000 škôl cca sme naozaj robili niekoľko tých prieskumov a z tých 2 000 škôl je práve 750 týchto malotriedok. Čiže my vlastne nejdeme riešiť 750 škôl, pretože na 75 % im chýba tá telocvičňa logicky a toto práve kazí tie všetky štatistiky. Aj v novej teda správe, ktorú si spomenul zo slovenskej štátnej inšpekcie, teda školskej štátnej inšpekcie, práve, áno, tam, tam poukazujú na to, teda z ich čísiel, si myslím, že my máme presnejšie, lebo my sme mali oveľa väčší ten zber dát. Oni mali z 1 500 škôl, tuším, tak uvádzajú, že síce 50 % im vyšlo tentokrát, čo je ako nafúknuté číslo naozaj zase, ale uvádzajú takým drobným písmen... písmom, že 80, tuším, 85 % – tuším, teraz aby som neklamal, plus-mínus – detí má prístup k telocvični. Osemdesiatpäť percent detí má prístup k telocvični. Toto číslo si opakujme, prosím. Osemdesiatpäť percent detí má prístup k telocvični. Takže sa pýtam, tých 15 % naozaj, tých 15 %, si myslím, že by to mohlo prekonať. Nehovoriac o tom, že odbúravame tých, tie malotriedky z toho. A na margo toho by som povedal veľmi pekný, takú, takú krátku, krátky príbeh, že bol som, bol som na základnej škole v Zámutove napríklad, kde je 460 žiakov, 80 % rómska komunita a nemajú telocvičňu. A pýtal som sa pána riaditeľa: „Jak by, vy by ste to tak zvládli s tou treťou hodinou telesnej výchovy?“ A on mi hovorí, že: „Viete čo? S tým sa už ani netrápte. My dávno tú tretiu hodinu tu máme, aj keď nemáme tú telocvičňu, lebo ja tie deti neviem inak dostať do školy, len ich motivujem na tú telesnú práve.“ Takže je to krásny príklad toho, že naozaj tak ako sa v tej rezolúcii píše, že tá integrácia tej telesnej výchovy je veľmi dôležitá, tak tu vidíme krásny ten príklad toho, že ako je dôležitý ten dostatok pohybu tých detí, práve aj tej rómskej komunite to pomáha. A naozaj to bol Prešovský kraj, kde najviac tých telocviční chýba, hej, v tých prieskumoch sme, sme sa k tomuto dopracovali. Ešte som chcel povedať k tým telocvičniam nejaké veci. Neviem, či si spomeniem v tejto chvíli. Ale môžem ísť na nejaký, nejakú ďalšiu vec. Tá RUP-ka. Áno, tak,  rámcový učebný plán si spomenul. Koľko máme času? (Rečník sa pozrel na elektronickú tabuľu s časomerom.) Tak ešte, no. (Reakcie z pléna.) Dobre. Tak áno, spomenul si teda, že tie disponibilné hodiny, že im to narobí problém a podobne. Áno, toto je taká, by som povedal, najpodstatnejší ako argument, ktorý by som, ktorý by som bral, že áno, s týmto sa zapodievame aj my. Spomenul si štvrtý ročník, kde je teda jedna disponibilná hodina, ale zase si nespomenul napríklad nový štátny vzdelávací program, kde sa už vlastne tieto disponibilné hodiny zjednocujú jak keby do, do tých cyklov a v každom ročníku sú dve. (Reakcia z pléna.) Super. Super, super, ja, ale to, je to vybavené, sme sa zhodli, môžete zahlasovať za (povedané so smiechom), môžete zahlasovať za, tým pádom. Ale jedna vec ma mrzí ešte, a to, naozaj na to chcem upozorniť, že ak hovoríš o tom, Braňo, že keď pridáme jednu hodinu, tak je to v poriadku, akože keď ju zaplatíme, je to v poriadku, teraz to hovoríš, a keď ju nepridáme, teda nezaplatíme, tak to v poriadku nie je, chýbajú telocvične zrazu. Takže trošku mi to nesedí, trošku mi to nesedí toto, toto rozmýšľanie. By som bol rád, keby si to vysvetlil, lebo toto je taký fakt. No asi by som mal skončiť zatiaľ (povedané so smiechom), ale budem rád, samozrejme, lebo je tu, je toho veľa naozaj a rád by som dal slovo aj kolegom. Takže, takže ďakujem, zatiaľ toľko k tomu.